Document ID: /roh_data/filtered/fineweb-2-filterrobots_roh.jsonl.gz/24516

Avant in’emna ha la vischnanca d’Andeer survegnì la dumonda dal chantun, e curt suenter ha la suprastanza decidì, da metter a disposiziun l’implant da la protecziun civila:
«Ins vesa ch’il dumber da fugitivs s’augmenta ferm, il chantun è sut squitsch, ed uschia pudain nus anc far intginas pretensiuns, il chantun na po betg mo vegnir e dir nus surpigliain quest implant, els ston contractar cun nus, e quai è stà la raschun che nus avain spert acceptà la dumonda», di Hans Andrea Fontana, il president communal d’Andeer. Igl è previs, ch’ils emprims requirents d’asil vegnan ad Andeer tranter il mez da december e Nadal.